
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii nr. 136/1995 privind asigurările şi reasigurările în România, cu care comisia noastră a fost sesizată în fond cu adresa Biroului Permanent nr. Pl-x 590 din 28 noiembrie 2005.
	PREŞEDINTE,

Mihai Nicolae Tănăsescu

RAPORT

asupra propunerii legislative pentru modificarea şi completarea 
Legii nr. 136/1995 privind asigurările şi reasigurările în România 
Cu adresa nr. Pl-x 590 din 28 noiembrie 2005, Biroul Permanent conform art.89 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea Legii nr. 136/1995 privind asigurările şi reasigurările în România .
La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.
Prezentul proiect de Lege are ca obiect de reglementare modificarea şi completarea Legii nr. 136/1995  astfel:
- introducerea unui capitol de definiţii specifice domeniului asigurărilor;

- eliminarea barierei prin care asigurarea obligatorie se practică numai de către asiguratorii autorizaţi de către Comisia pentru Supravegherea Asigurărilor;

- precizarea situaţiilor în care persoanele care intră pe teritoriul României cu vehicule înmatriculate în străinătate se consideră asigurate;

- crearea cadrului legislativ necesar introducerii primei unice pentru asigurarea de răspundere civilă pentru pagube produse prin accidente de autovehicule;

- asigurarea premiselor necesare unificării celor două fonduri, Fondul de protecţie a victimelor străzii şi Fondul de compensare.

Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  20  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost adoptat de Senat în şedinţa din data de 21.11.2005.

Propunerea legislativă, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative pentru modificarea şi completarea Legii nr. 136/1995 privind asigurările şi reasigurările în România, în şedinţa din data de 7 decembrie 2005, comisia propune plenului Camerei Deputaţilor respingerea întrucât aceasta a rămas fără obiect de reglementare ca urmare preluării prevederilor sale în cuprinsul Ordonanţei de urgenţă a Guvernului nr. 61/2005, publicată în Monitorul Oficial al României, Partea I, nr. 562/30.06.2005 şi care a fost aprobată prin Legea nr. 283/5.10.2005, publicată în Monitorul Oficial al României, nr. 897/7.10.2005.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:

Onete Alexandru


Roşu Gica

